EkBass/fiwiki-20250220-pages-articles huggingface dataset:
Elias Palola

Elias Antero Palola (2. tammikuuta 1930 Kokkola – 22. helmikuuta 2002Kuka kukin on 2003, s. 1165. Otava, Helsinki 2002.) oli suomalainen tenorilaulaja, kanttori-urkuri, kuoronjohtaja ja musiikkipedagogi. Palolan vanhemmat olivat vahtimestari Juho Viljam Palola ja Maria Helena Fiskal ja puoliso vuodesta 1952 musiikinopettaja Eeva Remes (1929–2023Eeva Palolan kuolinilmoitus. Helsingin Sanomat 6.8.2023, s. B 22.). Viulisti Erkki Palola (s. 1957) on heidän poikansa. Palola valmistui nuoriso-ohjaajaksi 1959 ja kanttori- urkuriksi 1966. Lauludiplomin hän suoritti Sibelius-akatemiassa 1969. Hän toimi Suomen kansallisoopperan kuorolaulajana 1953–1957, Kuusjärven ja Outokummun seurakuntien nuoriso-ohjaajana ja kanttori-urkurina 1959–1967, Sotkamon seurakunnan kanttori-urkurina 1967–1968 ja sitten pitkään Oulun musiikkopiston opettajana ja vuodesta 1978 Oulun konservatorion rehtorina vuoteen 1990 asti. Palola oli myös useiden musiikkileirien opettaja, piti konsertteja ja toimi solistina konserteissa ja oopperoissa sekä johti monia kuoroja. Kuorojen äänenmuodostuskursseja hän piti sekä Suomessa että ulkomailla. Palolalle myönnettiin Director musices -arvonimi vuonna 1988. == Lähteet == Luokka:Suomalaiset urkurit Luokka:Suomalaiset tenorit Luokka:Suomalaiset kuoronjohtajat Luokka:Suomalaiset musiikkipedagogit Luokka:Suomen oppilaitosten rehtorit Luokka:Vuonna 1930 syntyneet Luokka:Vuonna 2002 kuolleet
Sampeyre

Sampeyre on kunta Pohjois-Italiassa Cuneon maakunnassa Piemonten alueella. Se sijaitsee Varaitan laaksossa lähellä Ranskan rajaa. == Historia == Aluetta asuttivat alkujaan liguurit ja gallialaiset. Ensimmäisellä vuosituhannella Sampeyre joutui goottien, frankkien ja lopulta 900-luvulla saraseenien valloituksien kohteeksi. Saraseenien karkotusta juhlitaan kaupungissa edelleen joka viides vuosi järjestettävässä Baìo-festivaalissa.Kunnan historia ==Lähteet== ==Aiheesta muualla== Luokka:Cuneon maakunnan kunnat
Chattanoogan taistelu

Chattanoogassa käytiin Yhdysvaltain sisällissodassa useita taisteluja: * Ensimmäinen Chattanoogan taistelu (7.–8. kesäkuuta 1862) * Toinen Chattanoogan taistelu (21. elokuuta 1863) * Chattanoogan sotaretki (syys–marraskuu 1863), sarja yhteenottoja Chattanoogan alueella
Ensimmäinen Chattanoogan taistelu

Ensimmäinen Chattanoogan taistelu oli pieni Yhdysvaltain sisällissodan tykistötaistelu. Se käytiin 7.–8. kesäkuuta 1862 Chattanoogassa, Tennesseessa. Taistelu päättyi Unionin voittoon. Taistelu alkoi, kun Unionin prikaatikenraali James S. Negley avasi tykistötulen Konfederaation joukkoja vastaan Chattanoogassa. Negleyn hyökkäyksen tarkoituksena oli valmistella myöhemmin tapahtunutta Chattanoogan valtausta. Negleyn joukot tulittivat Konfederaation miehiä kahden päivän ajan, minkä jälkeen he vetäytyivät paikalta. Konfederaation joukot vastasivat tulitukseen omalla tykistöllään, mutta Konfederaation tykistön toimintaa ei johdettu millään tapaa, vaan tykkimiehet saivat toimia taistelussa oman tahtonsa mukaan. Unioni menetti taistelussa yhteensä 23 ja Konfederaatio 65 miestä. == Lähteet == Luokka:Yhdysvaltain sisällissodan taistelut Tennesseessä Luokka:Vuoden 1862 sotahistoria
Helen Hunt Jackson

Helen Hunt Jackson (o.s. Fiske, 15. lokakuuta 1830 Amherst, Massachusetts – 12. elokuuta 1885 San Francisco, Kalifornia) oli yhdysvaltalainen kirjailija, joka tuli tunnetuksi Amerikan alkuperäisasukkaiden oikeuksien puolustajana. "Jackson, Helen Hunt ((1830-1885))." Young Students Learning Library. 1996. Haettu 16.10.2016 palvelusta HighBeam Research (vaatii tilauksen) Jacksonin maine perustuu erityisesti kahteen teokseen, vuonna 1881 julkaistuun tietokirjaan A Century of Dishonor, joka kronikoi intiaanien huonoa kohtelua Yhdysvaltojen hallinnon taholta, sekä intiaanien asemasta kertovaan, eteläiseen Kaliforniaan sijoittuvaan romanttiseen romaaniin Ramona (1884), josta on tehty useita elokuva- ja televisiosovituksia. Hän kirjoitti myös muunaiheisia romaaneja, lastenkirjoja ja matkakuvauksia. ==Lähteet== == Aiheesta muualla == Luokka: Yhdysvaltalaiset kirjailijat Luokka: Vuonna 1830 syntyneet Luokka: Vuonna 1885 kuolleet Luokka: Yhdysvaltalaiset ihmisoikeusaktivistit
S/S Alfhild

S/S Alfhild oli ruotsalainen Tukholmaa kotisatamanaan pitänyt höyrylaiva joka sai kovassa merenkäynnissä vuodon ja upposi 18. lokakuuta 1916 Ahvenanmaalla Grindaran pohjoispuolella luoteeseen Getasta ollessaan matkalla Tukholmasta Mäntyluotoon Öregrundin kautta. Laivan 12 hengen miehistöstä kuusi hukkui pelastusveneen kaaduttua ja kaksi kuoli kylmyyteen ja väsymykseen. Neljän miehistöön kuuluneen onnistui päästä turvaan Ruotsin puolella sijainneelle Understenin majakalle.Hylyt.net : Alfhild S/S Alfhild oli rakennettu vuonna 1883 Torskogissä. Laivan vetoisuus oli 176,9 bruttorekisteritonnia, pituus 30,3 metriä, leveys 6,88 metriä ja syväys 3.0 metriä. Laiva oli aikaisemmin kanavaliikenteessä mutta keväällä 1916 se ostettiin Göteborgista Visbyhyn Gotlantiin ja asetettiin Suomen rahtiliikenteeseen. Saksalaiset pakottivat 26. heinäkuuta 1916 Kööpenhaminasta Raumalle matkalla olleen laivan poikkemaan Swinemünden satamaan jossa osa laivan lastista takavarikoitiin. Laiva pääsi kuitenkin sen jälkeen jatkamaan matkaansa. Laiva myytiin sittemmin tukholmalaisille omistajille. Gotländska krigsseglare - De som överlevde helvetet 1914 - 1918 : S/S Alfhild == Lähteet == Luokka:Höyrylaivat Luokka:Laivaonnettomuudet Suomessa Luokka:Selkämeren hylyt Luokka:Vuoden 1916 onnettomuudet Luokka:1910-luvun onnettomuudet Suomessa
Discord

Discord on pikaviestintä- ja VoIP-sovellus, joka toimii Windowsilla, macOS:llä, Androidilla, iOS:llä, Linuxilla ja selaimessa. Alkuvuonna 2023 sovelluksella oli arviolta yli 560 miljoonaa rekisteröitynyttä käyttäjää. Discord suunniteltiin alun perin videopeliyhteisöille. == Historia == Sovelluksen konsepti tuli Jason Citronilta, joka oli kehittänyt OpenFeintin. Hän myi sovelluksen 2011 ja käytti saamansa rahat perustaakseen Hammer & Chisel -yrityksen. Discordin kehittäjä Hammer & Chisel julkaisi sovelluksen toukokuussa 2015. Kehittäjien tavoitteena oli kehittää sovellus, jossa olisi mahdollisimman pieni viive muihin VoIP-sovelluksiin verrattuna. Discordin kehitystyötä on sponsoroinut Microsoft. == Yleistä == Discord tarjoaa mahdollisuuden yhteydenpitoon pikaviesteillä ja puheluilla. Puheluihin on mahdollisuus kutsua myös muita Discord-käyttäjiä. Puheluissa voi jakaa näyttönsä tai pitää videopuhelun. Puheluita voi käyttää myös Discord- palvelimilla. == Palvelimet == Palvelimet ovat yhteisöjä, joita voivat olla esimerkiksi kaveriporukan yhteinen palvelin, kurssin tai koululuokan juttelualue, tai isoja yhteisöjä esimerkiksi samasta videopelistä kiinnostuneille tai samaa sosiaalisen median kuten Youtuben käyttäjää seuraaville. Palvelimilla voi olla monia keskustelukanavia, joita käytetään eri aiheisiin. Kanava voi olla yksityinen, esimerkiksi vain palvelimen moderaattoreiden kanava, tai vain tietyn roolin omistaville käyttäjille. === Roolit === Roolit ovat erityisen merkityksellisiä isoilla, esimerkiksi yli tuhannen jäsenen palvelimilla, joissa moderaattorit voivat näiden avulla järjestellä ihmisiä. Yksi yleisimmistä rooleista, joita palvelimilla on, on moderaattori, joskin nimi voi olla erilainen. Rooleille voi antaa oikeuden esimerkiksi tiettyyn kanavaan, tai esimerkiksi moderaattorilla voi olla oikeus auttaa palvelimen omistajaa esimerkiksi poistamalla henkilöitä palvelimelta, tai muokata palvelimen tietoja. Roolin voi antaa käyttäjälle omistaja tai joku moderaattoreista, mutta Discordin suuren suosion ansiosta on kehitetty myös botteja, joiden laittamaan viestiin reagoimalla voit saada roolin. == Lähteet == Luokka:Pikaviestintäohjelmat Luokka:VoIP-ohjelmat Luokka:Vuoden 2015 ohjelmistot
Horace Mann

Horace Mann (4. toukokuuta 1796 Franklin, Massachusetts – 2. elokuuta 1859 Yellow Springs, Ohio) oli yhdysvaltalainen juristi ja poliitikko, joka tuli tunnetuksi maan ensimmäisten julkisten koulujen perustajana.Mann, Horace (1796-1859), Young Students Learning Library. 1996. Haettu 16.10.2016 palvelusta HighBeam Research (vaatii tilauksen) Mann opiskeli Brownin yliopistossa Rhode Islandilla ja Litchfieldin lakikorkeakoulussa Connecticutissa. Opintojen jälkeen hän toimi 1823–1837 Massachusettsin osavaltion lainsäädäntötyössä. Näinä vuosina hän oli keskeinen vaikuttaja Yhdysvaltojen ensimmäisen osavaltiokohtaisen opetusasioiden lautakunnan perustamiseen. Lautakunnan johdossa Mann kaksinkertaisti opettajien palkat, pidensi kouluvuotta silloisesta parista kolmesta kuukaudesta vähintään kuuteen kuukauteen ja perusti uusia opettajankoulutuslaitoksia. Hän kannatti uskonnollisen opetuksen ja julkisen koululaitoksen erottamista toisistaan. Hän ajoi myös muun muassa rotujen välistä tasa-arvoa, vankilaolojen kehittämistä ja rautateiden rakentamista. Vuonna 1848 Mann valittiin Yhdysvaltain edustajainhuoneeseen. Vuonna 1852 hänestä tuli Ohiossa toimivan Antioch Collegen rehtori. Hän hoiti virkaa kuolemaansta 1859 asti. Horace Mannin poika oli kasvitieteilijä Horace Mann Jr. Horace Mannin mukaan on nimetty parikymmentä koulua ja useita yliopistokampusten rakennuksia eri puolilla Yhdysvaltoja. ==Lähteet== == Aiheesta muualla == Luokka: Yhdysvaltalaiset poliitikot Luokka: Vuonna 1796 syntyneet Luokka: Vuonna 1859 kuolleet
Karjaan taistelu

Karjaan taistelu oli 6. huhtikuuta 1918 Karjaalla käyty Suomen sisällissodan taistelu, jossa olivat vastakkain Saksan Itämeren-divisioona ja Länsi- Uudenmaan punakaarteja. Se oli ensimmäinen taistelu, johon kolme päivää aikaisemmin Hangossa maihinnousseet saksalaiset Suomessa osallistuivat. == Taistelu == Saksalaisten tarkoitus oli päästä Helsingin ja Turun väliselle rantaradalle ja jatkaa sitä pitkin etenemistään kohti Helsinkiä. Punaiset olivat vetäytyneet Karjaalle, joten saksalaiset saivat Hangon ja Tammisaaren haltuunsa ilman taisteluja. Karjaalla kohdattu ankara vastarinta tulikin suurena yllätyksenä, mutta he onnistuivat lopulta valtaamaan paikkakunnan. Saksalaiset jatkoivat etenemistään Lohjan ja Kirkkonummen kautta Espooseen ja sieltä edelleen Helsinkiin, joka vallattiin 10.–14. huhtikuuta käydyissä taisteluissa. == Joukot ja tappiot == Rüdiger von der Goltzin alaisesta Itämeren-divisioonasta taisteluun osallistui 11. polkupyöräkomppania sekä yksi pataljoona ja yksi tykkipatteri eversti Konrad Wolfin komentamasta 95. reservijalkaväkiprikaatista, vahvistuksenaan ruotsalaisen majuri Adolf Hamiltonin johtama saksalaisosasto. Karjaalle oli koottu noin 1 000 punakaartilaista lähinnä Helsingistä ja ympäristökunnista. Heidän tukenaan oli kaksi panssarijunaa. Suuri osa miehistä oli taistellut Lempäälän rintamalla, jossa punaiset yrittivät murtautua Tampereen saartorenkaan läpi. Joukkojen vetäminen sinetöi Tamperetta puolustaneiden punaisten kohtalon, sillä heille ei ollut enää tulossa apuvoimia. Taistelussa kaatui yhdeksän saksalaissotilasta, mutta punaisten tappioista ei ole tietoa. == Lähteet == Luokka:Karjaa Luokka:Raaseporin historia Luokka:Uudenmaan taistelut Luokka:Saksalaisten taistelut Suomen sisällissodassa
Mort Drucker

Mort Drucker (29. maaliskuuta 1929 Brooklyn, New York – 9. huhtikuuta 2020)Mort Drucker Lambiek Comiclopedia. Viitattu 16.10.2016. oli yhdysvaltalainen sarjakuvapiirtäjä. Hänet tunnetaan parhaiten Mad- huumorilehteen piirtämistään elokuvien ja televisiosarjojen parodisista sarjakuvasovituksista. Drucker aloitti uransa Debbie Dean -nimistä sarjakuvaa piirtäneen Bert Whitmanin apulaisena vuonna 1947. Hän työskenteli apupiirtäjänä myös National Periodical Publications -sarjakuvakustantamolle ennen ryhtymistään vapaaksi taiteilijaksi vuonna 1950. Hän piirsi sarjoja useille toiminnallisiin sarjakuviin erikoistuneille julkaisijoille, kunnes päätyi vuonna 1956 Mad-lehteen. Drucker työskenteli Madille 55 vuoden ajan ja erikoistui lehdessä elokuva- ja televisioparodioihin. Madin ohella hän piirsi joitain sarjakuvia myös DC Comicsin lehtiin. Vuosina 1984–1986 hän teki Jerry Dumasin kanssa Benchley-nimistä strippisarjaa. Druckerin Madiin piirtämille sarjakuville leimallista ovat taitavasti tehdyt ja hyvin tunnistettavat karikatyyrit niissä esiintyvistä tunnetuista näyttelijöistä.Mark Voger: Mad about Mort: Caricaturist Mort Drucker of Mad Magazine talks about his technique NJ.com. 28.12.2012. Viitattu 16.10.2016. Drucker teki urallaan myös lehtien kansikuvia, lastenkirjojen kuvituksia, elokuvajulisteita ja animaatioita televisioon. Hän teki julisteet muun muassa elokuville Svengijengi ’62 (1973) ja Kuutamokeikka (1984).Mort Drucker – Movie Poster Artist Vintage Movie Posters. Viitattu 16.10.2016. Eräiden Druckerin Time- lehteen piirtämien kansikuvapiirrosten originaaleja säilytetään nykyään National Portrait Galleryn kokoelmissa.Mao Tse Tung and Richard Nixon National Portrait Gallery. Drucker sai vuonna 1987 arvostetun Reuben-palkinnon. Vuonna 2014 hänelle myönnettiin ensimmäisenä National Cartoonists Societyn perustama uusi kunniamitali.Michael Cavna: Just in: MAD’s Mort Drucker named first-ever winner of NCS’s lifetime Medal of Honor Washington Post. 5.2.2015. Viitattu 16.10.2016. ==Lähteet== ==Aiheesta muualla== *Luettelo Druckerin töistä Mad- lehdessä Madcoversite.com Luokka:Yhdysvaltalaiset sarjakuvantekijät Luokka:Mad Luokka:Vuonna 1929 syntyneet Luokka:Vuonna 2020 kuolleet
Karma (vuoden 1986 elokuva)

Karma () on vuonna 1986 ensi-iltansa saanut intialainen hindinkielinen toimintaelokuva, jonka ohjasi ja tuotti Subhash Ghai. Tärkeitä rooleja näyttelivät muun muassa Dilip Kumar, Nutan, Jackie Shroff, Anil Kapoor, Naseeruddin Shah, Sridevi ja Anupam Kher. Elokuva oli menestys kotimaassaan. Dr. Dangia on pidetty yhtenä intialaisen elokuvan vahvimmista antagonisteista. == Juoni == PSO-niminen terroristijärjestö haluaa ottaa Intian hallintaansa. Kun komisario Rana Vishwa Pratap Singh (Dilip Kumar) vangitsee heidän johtajansa Dr. Michael Dangin (Anupam Kher), järjestö hyökkää vankilaan vapauttamaan Dangin tappaen samalla monia ihmisiä, mukaan lukien Singhin kaksi poikaa ja miniän. Singh päättää lujasti tehdä lopun Dangista ja PSO:sta, mikä saa hänet värväämään avukseen kolme kuolemaantuomittua vankia: Baiju Thakurin (Jackie Shroff), Johnnyn (Anil Kapoor) ja entisen terroristin Khairuddin Chishtin (Naseeruddin Shah). Singh saa pian huomata, että tehtävään suostuneet vangit ovat kiinnostuneempia omista päämääristään. == Näyttelijät == == Soundtrack == == Lähteet == == Aiheesta muualla == * * Luokka:Vuoden 1986 intialaiset elokuvat Luokka:Hindinkieliset elokuvat Luokka:Intialaiset toimintaelokuvat Luokka:Subhash Ghain ohjaamat elokuvat
Kerttu Valo

Kerttu Valo (o.s. Palmu, 17. maaliskuuta 1916 Espoo – 17. tammikuuta 2015 Salo) oli suomalainen yleisurheilija. Leppävaaran Sisua edustanut Valo voitti kaikkien aikojen ensimmäisen korkeushypyn naisten Suomen-mestaruuden vuonna 1945 Turussa järjestetyissä SM-kisoissa tuloksella 140. Lisäksi hän saavutti SM-pronssia 1946 ja 1947 sekä kolme Työväen Urheiluliiton mestaruutta vuosina 1938, 1946 ja 1948. Yleisurheilun lisäksi Valo harrasti voimistelua ja toimi aktiiviuransa jälkeen yleisurheilukilpailujen toimitsija- ja tuomaritehtävissä. Valon isä oli punakaartilainen Vilho Palmu, joka kaatui vuonna 1918 sisällissodan aikana Leppävaaran taistelussa yhdessä 15-vuotiaan poikansa Sulon kanssa. == Lähteet == Luokka:Suomalaiset korkeushyppääjät Luokka:Vuonna 1916 syntyneet Luokka:Vuonna 2015 kuolleet
Antonio Prohías

Antonio Prohías (17. tammikuuta 1921 Cienfuegos, Kuuba – 24. helmikuuta 1998 Miami, Florida, Yhdysvallat) oli kuubalaissyntyinen yhdysvaltalainen sarjakuvapiirtäjä, joka loi Mad-lehdessä julkaistun sanattoman Spy vs Spy -sarjakuvan.Antonio Prohias Lambiek Comiclopedia. Viitattu 17.10.2016.William Grimes: Antonio Prohias, 77; Drew 'Spy vs. Spy' Cartoon New York Times 2.3.1998. Viitattu 17.10.2016. Prohías opiskeli San Alejandron taidekoulussa Havannassa ja työskenteli vuosia havannalaisen El Mundo -sanomalehden pilapiirtäjänä. Hän sai vuonna 1946 ensimmäisenä Kuuban sanomalehtimiesten liiton pilapiirtäjäpalkinnon, jonka voitti myös toisen kerran 1959. Hän toimi 1950-luvun lopulla Kuuban pilapiirtäjien liiton johtajana ja häntä pidettiin yhtenä ammattikuntansa johtavista edustajista Kuubassa. Fidel Castron tultua valtaan vuoden 1959 alussa Prohías joutui nopeasti uuden hallinnon silmätikuksi, koska hän arvosteli piirroksissaan Castron politiikkaa. Prohías erosi helmikuussa 1959 vapaaehtoisesti työstään El Mundossa ja pakeni toukokuussa 1960 Yhdysvaltoihin voidakseen työskennellä taas vapaasti. Hän ei osannut tuolloin lainkaan englantia, mutta sai lahjakkuutensa ansiosta pian töitä Mad-lehdestä. Prohías kehitteli Madiin erään aiemman sarjakuvansa pohjalta mustan ja valkoisen vakoojan ikuisesta taistelusta kertoneen Spy vs Spy -sarjan, joka ilmestyi sivun mittaisina sanattomina strippeinä. Castron vastaisesta propagandasta syntynyt idea kehittyi epäpoliittiseksi ja harmittomaksi vitsisarjaksi, joka perustui kevyelle mustalle huumorille. Prohías piirsi sarjaa vuosina 1961–1990, minkä jälkeen hän jäi eläkkeelle. Muut Madin piirtäjät ovat jatkaneet sarjaa sen jälkeen. Prohías käsikirjoitti vielä joitain strippejä 1990-luvun alkupuolella. Lähes jokaisessa Madin numerossa ilmestyneen Spy vs Spyn ohella hän piirsi lehteen vuosien varrella muutaman kerran muita yksittäisiä sarjakuvia.Luettelo Prohíaksen töistä Mad- lehdessä Madcoversite.com. Viitattu 17.10.2016. Prohías kuoli keuhkosyöpään 77-vuotiaana Miamissa vuonna 1998. ==Lähteet== Luokka:Yhdysvaltalaiset sarjakuvantekijät Luokka:Pilapiirtäjät Luokka:Amerikankuubalaiset Luokka:Mad Luokka:Vuonna 1921 syntyneet Luokka:Vuonna 1998 kuolleet
Ravenswood

Ravenswood voi tarkoittaa ainakin seuraavia asioita: * Ravenswood (Restraint), australialainen elokuva vuodelta 2008 * Ravenswood, yhdysvaltalainen kauhudraamasarja
James Comey

James Brien ”Jim” Comey, Jr. (s. 14. joulukuuta 1960 Yonkers, New York) toimi Yhdysvaltain keskusrikospoliisin FBI:n johtajana vuodesta 2013 vuoteen 2017, jolloin hänet erotettiin tehtävästä odottamattomasti kesken toimikauden Yhdysvaltain presidentin Donald Trumpin toimesta. Vuonna 2018 ilmestyi Comeyn muistelmateos A Higher Loyality. Truth, Lies and Leadership (suom. Uskollisuuden velvoite: Trumpin erottaman FBI:n johtajan muistelmat), jossa hän käsittelee johtajuutta. == Lähteet == == Aiheesta muualla == Luokka:FBI:n johtajat Luokka:Vuonna 1960 syntyneet Luokka:Elävät henkilöt
Raimo Nisula

Raimo Nisula (6. lokakuuta 1942 Hämeenlinna – 23. toukokuuta 1969) oli suomalainen nyrkkeilijä, joka otteli ammattilaisena vuosina 1966–1969. Vuonna 1965 Nisula voitti raskaassa sarjassa sekä Suomen että Pohjoismaiden mestaruudet.http://www.nyrkkeilyliitto.com/kansallinen-kilpailu-ja- leiritoi/sm-mitalistit2/1951-1999/ Suomen Nyrkkeilyliitto – SM-mitalistit 1951–1999http://www.nyrkkeilymuseo.fi/files/pohjoismaiden_mestarit.pdf Suomen Nyrkkeilymuseo – Pohjoismaiden mestarit == Lähteet == Luokka:Suomalaiset nyrkkeilijät Luokka:Vuonna 1942 syntyneet Luokka:Vuonna 1969 kuolleet
Pete Parkkonen

Pete Parkkonen tarkoittaa seuraavia henkilöitä ja asioita: * Pete Parkkonen (s. 1964), suomalainen rumpali * Pete Parkkonen (s. 1990), suomalainen laulaja ** Pete Parkkonen, Pete Parkkosen albumi vuodelta 2014.
Oo se kun oot

”Oo se kun oot” on kolmas single suomalaislaulaja Sannin kolmannelta studioalbumilta Sanni. Single julkaistiin 14. syyskuuta 2016. Sen ovat säveltäneet Sanni sekä Henri ”Hank Solo” Salonen ja sanoittaneet Sanni sekä kappaleella vieraileva rap-artisti Paperi T. Suomen virallisella listalla kappale nousi suoraan single- ja striimatuimmat-listojen ykköseksi viikolla 38/2016 pysyen kärkipaikalla yhden viikon. Latauslistalla se aloitti 19. sijalta viikolla 37/2016, nousten seuraavalla viikolla parhaimmalle sijalleen toiseksi. Radiosoitossa se nousi parhaimmillaan 17. soitetuimmaksi radiokappaleeksi alkuvuodesta 2017. Kappaleesta julkaistiin 15. marraskuuta 2016 musiikkivideo Sannin YouTube-kanavalla. == Lähteet == == Aiheesta muualla == * Kappaleen musiikkivideo YouTubessa Luokka:Sannin kappaleet Luokka:Vuoden 2016 kappaleet
Pratsikvanteeli

Pratsikvanteeli tai pratsikvanteli (C19H24N2O2) on isokinolinonijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä loismatoinfektioiden hoitamiseen. Pratsikvanteeli kuuluu WHO:n julkaisemalle tärkeimpien lääkeaineiden listalle. ==Ominaisuudet ja käyttö== Huoneenlämpötilassa pratsikvanteeli on väritöntä kiteistä ainetta. Sen liukoisuus veteen on huono ja se liukenee paremmin orgaanisiin liuottimiin esimerkiksi etanoliin, dietyylieetteriin, dimetyylisulfoksidiin tai kloroformiin. Maultaan pratsikvanteeli on karvas.John Becher: Antiparasitic Agents, Anthelmintics, Kirk-Othmer Encyclopedia of Chemical Technology, John Wiley & Sons, New York, 2000. Viitattu 17.10.2016.Achim Harder: Anthelmintics, Ullmann's Encyclopedia of Industrial Chemistry, John Wiley & Sons, New York, 2009. Viitattu 17.10.2016 Pratsikvanteeli tehoaa useisiin loismatoihin. Sille ovat alttiita muun muassa heisimadot, tiehytmadot, maksamadot ja halkiomadot. Pratsikvanteeli on optisesti aktiivinen yhdiste ja lääkeaineena vaikuttava isomeeri on (-)-enantiomeeri. Yhdistettä käytetään kuitenkin raseemisena seoksena. Pratsikvanteelin tehon mekanismi ei ole tarkasti tiedossa, mutta se todennäköisesti perustuu siihen, että se kasvattaa loismatojen solukalvojen kalsium- ja muiden kahdenarvoisten kationien läpäisevyyttä. Kalsium-ionien kertyessä soluihin loismadot halvaantuvat ja irtoavat isäntäeläimestä. ==Haittavaikutukset== Pratsikvanteelin mahdollisia haittavaikutuksia voivat olla pääkipu, huimaus, vatsakivut, oksentelu ja ripuli sekä harvinaisina väsymys ja allergiset iho-oireet. ==Valmistus== Pratsikvanteelin synteesin lähtöaineena on isokinoliini, sykloheksaanikarboksyylihappo ja kaliumsyanidi, jotka reagoivat Reissert-reaktiolla. Reaktiossa muodostuva 1-sykloheksyyliasyyli-2-syano-1,2-dihydroisokinoliini pelkistyy ja toisiintuu amidijohdannaiseksi. Seuraavassa vaiheessa tämä välituote reagoi klooriasetyylikloridin kanssa ja viimeisessä vaiheessa rengasrakenne sulkeutuu molekyylinsisäisellä alkylointireaktiolla trietyyliamiinin toimiessa emäksisenä katalyyttinä. :475px ==Lähteet== Luokka:Eläinlääkkeet Luokka:Loistautien lääkkeet Luokka:WHO:n tärkeimmät lääkkeet
Kate DiCamillo

thumb|upright|Kate DiCamillo vuonna 2014. Kate DiCamillo (s. 25. maaliskuuta 1964 Philadelphia, Pennsylvania) on yhdysvaltalainen lastenkirjailija, joka on palkittu kahdesti Newbery-mitalilla, kirjoistaan Desperon taru (2003) ja Flora & Ulysses (2013). Elokuvat Ystäväni Winn-Dixie (2005) ja Desperon taru (2008) perustuvat DiCamillon kirjoihin. ==Elämä ja ura== Philadelphiassa syntynyt DiCamillo kärsi lapsena kroonisesta keuhkokuumeesta, minkä vuoksi opettajaäiti muutti viisivuotiaan tyttärensä ja tämän isonveljen (josta tuli arkkitehtuurihistorioitsija Curt DiCamillo) kanssa paremman ilmanalan Floridaan. Hammasteknikkoisä jäi Philadelphiaan, ja vanhemmat erosivat. DiCamillo opiskeli englantia Floridan yliopistossa ja valmistui 1987. Hän muutti 30-vuotiaana Minnesotan osavaltion Minneapolisiin, missä hän työskenteli kirjakauppa-alalla. Kosketus lastenkirjallisuuteen sai hänet aloittamaan oman kirjailijauransa. DiCamillo toimi vuosina 2014–2015 Yhdysvaltojen kongressin kirjaston lasten- ja nuortenkirjallisuuden ”suurlähettiläänä” (). ==Suomennetut teokset== * * * * ==Lähteet== ==Aiheesta muualla== * Kate DiCamillon verkkosivut Luokka:Yhdysvaltalaiset lasten- ja nuortenkirjailijat Luokka:Vuonna 1964 syntyneet Luokka:Elävät henkilöt
Arirang Mass Games

Arirang Mass Games, koko nimeltään Grand Mass Gymnastics and Artistic Performance Arirang (_Chosŏn'gŭl_ : 아리랑 축제, _Hancha_ : 아리랑 祝祭), ja myös Arirang Festivaliksi kutsuttu tapahtuma on Pohjois-Korean pääkaupungissa Pjongjangissa Rŭngradon stadionissa pidettävä taiteellinen voimisteluesitys, jossa 90 minuutin aikana 100 000 esiintyjää esittää voimistelu- tanssi- ja musiikkiesityksiä.http://www.koryogroup.com/travel_massGames.php Yleensä Mass Games -esityksiä järjestetään vuosittain elokuusta syyskuun alkuun mutta viimeksi Mass Games on järjestetty vuonna 2013.http://uritours.com/blog/north- korea-travel-2014-arirang-mass-games-canceled == Maailmanennätys == Elokuussa 2007 Arirang Mass Games lisättiin **Guinnessin ennätystenkirjaan** maailman suurimpana taiteellisena urheilutapahtumana. Viime vuosina myös ulkomaalaiset turistit ovat olleet tervetulleita katsomaan esitystä, tosin vuosina 2014, 2015 ja 2016 tapahtuma peruttiin. ==Kritiikkiä== Esitys on todella vaikuttava, ja vaikka osallistujat itse pitävät osallistumistaan suurena kunniana, on esitykseen valmistautuminen osaksi epäinhimillistä ja suurta kipua aiheuttavaa harjoitusta. Esiintyjät, myös lapsia, joita esitykseen osallistuu tuhansia, jotka epäonnistuvat esityksessä hakataan kepillä. Esiintyjille annetaan vain hyvin vähän ruokaa tai jopa vain vettä kuritustoimentpiteinä.https://www.washingtonpost.com/news/worldviews/wp/2013/07/31/behind- the-spectacle-the-ugly-truth-about-north-koreas-mass-games/ Toinen kritiikkiä niittävä aihe on esityksen aihe, joka glorifisoi Kim Il-Sungia. ==Aiheesta muualla== * Suomenkielinen blogikirjoitus Mass Gamesiin osallistujalta * Yksi lukuisista videoista YouTubessa * Artikkeli The Telegraphissa == Lähteet == Luokka:Pohjoiskorealainen kulttuuri Luokka:Pohjois-Korean urheilu
Erkki Karvinen

Erkki Sakari Karvinen (9. heinäkuuta 1918 ViipuriDiplomi-insinöörit ja arkkitehdit 2000: A–L, s. 536. Tekniikan Akateemisten Liitto TEK, Helsinki 2000. – 18. lokakuuta 2005Tekniikan akateemiset ja arkkitehdit 2011: M–Ö, s. 959. Tekniikan Akateemisten Liitto TEK, Helsinki 2011.) oli suomalainen arkkitehti. Karvinen kirjoitti ylioppilaaksi Viipurin suomalaisesta lyseosta 1938 ja valmistui arkkitehdiksi Teknillisestä korkeakoulusta 1953. Hän työskenteli Alvar Aallon arkkitehtitoimistossa vuosina 1950–1955 ja hänellä oli oma toimisto vuosina 1953–1988. Karvinen suunnitteli lukuisia ostoskeskuksia pääkaupunkiseudun lähiöihin 1950-luvulta alkaen. Tunnetuin niistä on vuonna 1964 valmistunut Helsingin Puotinharjun ostoskeskus eli Puhos, johon Karvinen suunnitteli myös 1980-luvun laajennuksen. Karvinen suunnitteli Helsinkiin yhteensä yhdeksän ostoskeskusta, joista sittemmin kuusi on purettu. Kolmesta Vantaalle rakennetusta ostoskeskuksesta kaksi on säilynyt. Helsingin Yliskylään Karvisen arkkitehtitoimisto suunnitteli myös asuinkerrostalot. Lisäksi Karvinen laati suunnitelman Lieksan Rukajärven suunnan taistelumuistomerkkiin, jonka toteutti kuvanveistäjä Heikki Häiväoja 1966. == Karvisen suunnittelemia ostoskeskuksia == === Helsinki === * Kannelmäen ostoskeskus (1959), purettu 2017 * Kulosaaren ostoskeskus (1960) * Konalanvuoren ostoskeskus (1961) * Puotilan ostoskeskus (1961), purettu 2022 * Suursuon ostoskeskus, Maunula (1962), purettu 2015 * Myllypuron ostoskeskus (1965), purettu 2009 * Konalan ostoskeskus (1963), purettu 2008 * Puotinharjun Puhos (1964) * Yliskylän ostoskeskus (1973), purettu 2019 === Vantaa === * Martinkeskus, Martinlaakso (1970), purettu 2016 * Pähkinärinteen pohjoinen ostoskeskus (1973) * Hakunilan keskus (1981) ==Lähteet== Luokka:Suomalaiset arkkitehdit Luokka:Vuonna 1918 syntyneet Luokka:Vuonna 2005 kuolleet
Beretta M1915

Beretta M1915 on italialaisen Berettan vuosina 1915–1931 eri variaatioina valmistama itselataava massasulkulukkoinen pistooli. Ase kehitettiin ensimmäistä maailmansotaa varten, jolloin Italiassa ja Euroopassa ei ollut tarpeeksi pistooleita. M1915 ei kuitenkaan saanut Italiassa suosiota vaan jäi muiden käsiaseiden varjoon, kuten Bodeo 1889 -revolverin ja Glisenti M1910:n. Vasta Beretta M1934 mallin kehittäminen teki Berettan valmistamista pistooleista suosittuja.Beretta Model 1915 Semi-Automatic Service Pistol (1915) militaryfactory.com Viitattu 17.10.2016 ==Ominaisuudet== M1915 valmistettiin pääosin 7,65×17 mm Browning-kaliiperissa, mutta myös 9×19 mm Glisenti-kaliiperisena. Perinteinen 7,65 mm pistooli käytti yksinkertaista massasulkumekanismia, kun taas 9 mm versioissa pistoolin sisäosat oli vahvistettu, jotta ne kestäisivät paremmin kovempilatauksisia patruunoita. Kokonaisuutena M1915-malli oli käytännöllinen, siinä on vahva liipaisinkaari ja luistin sisäinen iskuri. Sen perinteiset etu- ja takatähtäimet ovat selkeät. ==Käyttö== Pistoolin valmistus ajoittui vuosien 1915–1931 väliin, ja sitä käytettiin ensimmäisen ja toisen maailmansodan aikana. Siitä kehitettiin parenneltu versio M1915/19. Pääosin M1919-malli oli kehitetty turvallisemmaksi ja muun muassa puiset kahvalevyt oli korvattu pellillä, jotta tuotannon kustannukset pysyisivät matalampina. Muutamia M1915/19-pistooleita otettiin Italian armeijan käyttöön 1922 M1922-nimellä, ja ne käyttivät myös 7,65×17 mm Browning-patruunaa. M1915/19:n pohjalta kehitettiin myöhemmin Beretta M1923. Suomen armeijalle ostettiin vuoden 1940 keväällä 1 500 kappaletta M1917 ja M1922 pistooleita."> Jaeger Platoon Viitattu 16.8.2021 == Käyttäjät == * * == Lähteet == Luokka:Pistoolit Luokka:Ensimmäisen maailmansodan sotilaskalusto Luokka:Toisen maailmansodan sotilaskalusto
Pikku-Tohloppi

Pikku-Tohloppi (joskus myös Pikkulampi) on Pirkanmaalla Tampereella Epilänharjun kaupunginosassa Lamminpään, Tohlopin ja Tohloppi-järven välissä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pikku-Tohloppi on osa Pyhäjärven lähialuetta. == Maantietoa == Lammen pituus on 200 metriä, leveys 100 metriä ja sen pinta-ala on 1,1 hehtaaria. Lampi sijaitsee Epilänharjun ja sen edustalla olevan suon välissä. Ympäristöön kuuluu myös lampea suurempi järvi Tohloppi, jonne Pikku- Tohloppi laskee kaivettua suo-ojaa myöten. Ympäröivä suo on ojitettu ja sen ojat laskevat sekä Pikku-Tohloppiin että Tohloppiin. Lammen rantaviivan pituus on 500 metriä. Länsiranta on suota ja itärantaan on rakennettu Epilästä luoteeseen johtava maantie. Tien itäpuolinen rinne on koko matkaltaan rakennettua ja osa asunnoista sijaitsevat lammen kohdalla. == Historiaa == Vuoden 1953 julkaistun peruskartan mukaan lammen nimi kirjoitettiin "Pikku Tohloppi". Jo tuolloin kulki Epilästä alkava tie sen ohitse. Lammen lähellä ei vielä silloin sijainnut asuntoja, koska rannat olivat suota tai peltomaata. Asuntoja on merkitty tien varteen vuoden 1960 peruskartassa ja vuoden 1975 kartassa näkyy Haukiluoman suuntaan johtava uusi tie. Tämän jälkeen on kehitys johtanut kaupungistumiseen, kun ympäristön maatilat on myyty tonteiksi kasvavalle asuntotuotannolle. == Lähteet == Luokka:Pyhäjärven alue (Tampere) Luokka:Tampereen järvet Luokka:Epilänharju
Beretta M1917

Beretta M1917 on italialaisen Berettan vuosina 1917–1921 valmistama itselataava massasulkulukkoinen pistooli. Ase oli käytössä ensimmäisen ja toisen maailmansodan aikana. Myös Suomessa asetta käytettiin jatkosodassa.REVOLVERS & PISTOLS PART 4: Beretta, CZ and miscellaneous jaegerplatoon.net Viitattu 17.10.2016 ==Historia== Marangoni suunnitteli aseen oletettavasti ennen M1915 mallia. Se oli suunniteltu siviilimarkkinoille ja useille ulkomaisille ostajille. M1917 hyväksyttiin käyttöön 14. syyskuuta 1917 ja ensimmäisessä erässä 12. lokakuuta niitä julkaistiin 10 000 kappaletta kahdella lippaalla.Beretta 1915-17 exordinanza.net Viitattu 17.10.2016 Tuotantoa jatkettiin armeijan käyttöön vuoteen 1921, jonka jälkeen sitä jatkettiin siitä eteenpäin siviilikäyttöön. 1940-luvulla pistoolia vietiin myös Suomen armeijan käyttöön 1 500 kappaletta. ==Ominaisuudet== M1917 on pienempi, kevyempi ja yksinkertaistetumpi M1915 nähden.Evoluzione delle pistole Beretta dal 1915 al 1951 exordinanza.net Viitattu 17.10.2016 Kahva on yhdeksän asteen kulmassa ja liipasinkaari on ovaalin sijaan pyöreä. Lippaaseen oli lisätty yksi patruuna enemmän, jonka myötä määrä nousi seitsemästä kahdeksaan M1915:sta nähden. == Lähteet == Luokka:Pistoolit Luokka:Ensimmäisen maailmansodan sotilaskalusto Luokka:Toisen maailmansodan sotilaskalusto Luokka:Jatkosodan aseet
Gorky Park (albumi)

__NOTOC__ Gorky Park on venäläisen rock-yhtye Gorky Park ensimmäinen albumi. Se julkaistiin lokakuussa 1989. == Kappaleet == # # # # # # # # # # # == Kokoonpano == * Nikolai Noskov – laulu, taustalaulu * Aleksei Belov – soolokitara, taustalaulu * Aleksandr Minkov – basso * Yan Yanenkov – soolokitara * Aleksandr Lvov – rummut == Arvostelut == * Allmusic: Gorky Park == Lähteet == Luokka:Vuoden 1989 esikoisalbumit Luokka:Gorky Parkin albumit
The Stage

The Stage on Avenged Sevenfoldin seitsemäs studioalbumi, joka ilmestyi 28. lokakuuta 2016 levymerkillä Capitol Records. The Stage on konseptialbumi, joka käsittelee muun muassa tekoälyä. Albumin tuottivat Avenged Sevenfold ja Joe Barresi, ja se on yhtyeen ensimmäinen albumi rumpali Brooks Wackerman ja Capitol Recordsin kanssa. Albumin viimeisessä kappaleessa ”Exist” vierailee astrofyysikko Neil deGrasse Tyson. Albumin ensimmäinen single ”The Stage” julkaistiin 13. lokakuuta 2016. Albumia itsessään odotettiin vasta joulukuuksi, ja sen nimeksi oli huhuttu Voltaic Oceans. 27\. lokakuuta Avenged Sevenfold esiintyi Capitol Records Buildingin katolla internetiin suoratoistetussa konsertissa, jonka jälkeen yhtye ilmoitti, että uusi albumi julkaistaan jo seuraavana päivänä. Albumi ylsi Yhdysvalloissa Billboard 200 -listan sijalle 4. Suomessa se debytoi virallisen albumilistan sijalla 10. == Kappaleet == === Deluxe edition levy === == Arvostelut == * Allmusic: Allmusic review * Alternative Press: Alternative Press: Album review * The Guardian: The Guardian: Album review * Imperiumi: 6/10Avenged Sevenfold – The Stage Viitattu 13.1.2023. * Inferno: Kertakäyttökamaa – arviossa Avenged Sevenfold Viitattu 13.1.2023. * Kaaoszine: 7/10Avenged Sevenfold – The Stage Viitattu 13.1.2023. * Soundi: Avenged Sevenfold matkaa progressiivisesti taaksepäin – Hei hei Metallica-kloonaus Viitattu 13.1.2023. == Lähteet == == Aiheesta muualla == * ”The Stage” -musiikkivideo YouTube-sivustolla Luokka:Avenged Sevenfoldin albumit Luokka:Vuoden 2016 albumit Luokka:Joe Barresin tuottamat albumit
Pauli Niemelä

Pauli Niemelä (s. 1946) on suomalainen sosiaalipoliitikko. Hän on suorittanut teologian kandidaatin (1968) ja lisensiaatin (1976) tutkinnot, humanististen tieteiden kandidaatin (1970), valtiotieteiden kandidaatin (1971) ja lisensiaatin (1974) tutkinnot. Hän on väitellyt sosiaalipolitiikasta (1977) Helsingin yliopistossa. Hän toimii edelleen emeritusprofessorina Itä-Suomen yliopistossa, josta eläköityi vuonna 2013. Niemelä on toiminut Helsingin yliopiston palveluksessa sosiaalipolitiikan assistenttina ja lehtorina (1974–1985). Osan aikaa hän toimi Kansaneläkelaitoksen Sosiaaliturvan tutkimuslaitoksen tutkijana (1980–1982). Kuopion yliopiston, sittemmin Itä- Suomen yliopiston sosiaalipolitiikan, erityisesti sosiaalityön professorina hän on toiminut vuodesta 1986. Kuopion yliopistossa hän osallistui hallinnollisiin tehtäviin, toimien laitoksen johtajana (1986–1998), dekaanina (1995–2001 ja 2004–2007), vararehtorina (1989–1994) ja hallituksen jäsenenä (1995–2001 ja 2007–2009). Hän toimi 2000–2003 myös Diakonia- ammattikorkeakoulun rehtorina. Hän on ohjannut 25 väitöskirjaa. Hän on ollut esitarkastajana ja/tai vastaväittäjänä 20 tapauksessa. Lisäksi hän on antanut tieteellisen asiantuntija-arvion 21 kertaa, pääasiassa professuuria täytettäessä. Hän on toiminut Korkeakouluneuvoston jäsenenä (1993–1995), Suomen Akatemian kulttuurin ja yhteiskunnan tutkimuksen jaoston jäsenenä (1995–1997 ja 2008–2012) sekä Euroopan tiedesäätiön (ESF) Sosiaalitieteiden pysyvän komitean (EFSS) jäsenenä (2009–2012). Hänen tutkimuskohteitaan ovat olleet kirkon toiminta sekä eläketurva ja sosiaalityö.Facta 2001, Täydennysosa 1990, WSOY 1990, s. 375. Hänen tutkimushankkeensa yhdessä tutkimusryhmän kanssa Kuopiossa ovat olleet "Suomalainen turvattomuus", Sosiaali- ja terveysturvan keskusliitto 1997 ja "Inhimillinen turvallisuus", Vastapaino 2000. Erityiskiinnostuksen kohteena hänellä on ihmiskäsitys, josta aiheesta hän on julkaissut pääteoksensa "Systemaattinen ihmiskäsitys", United Press Global 2014 ja "The Human System. A Systematic Conception of Human Being", UNIpress 2017.Pauli Niemelän jäähyväisluento. Sosnet. Uusin julkaisu on rohkea avautuminen itsestä ”Aikamatka itseen - nuoren papin mielenmuutos”, Mediapinta 2020. Pauli Niemelä on Euroopan tieteiden ja taiteiden Akatemian jäsen. == Lähteet == Luokka:Suomalaiset sosiaalipoliitikot Luokka:Suomalaiset professorit Luokka:Kuopion yliopiston professorit Luokka:Vuonna 1946 syntyneet Luokka:Elävät henkilöt
Pekka Niemi (psykologi)

Pekka Olavi Niemi (s. 1948) on suomalainen psykologi. Hän on ollut Åbo Akademin psykologian professori vuodesta 1988. Hänen tutkimuskohteitaan ovat olleet kognitiiviset toiminnot ja psykologian historia.Facta 2001, Täydennysosa 1990, WSOY 1990, s. 375 Sittemmin hän on ollut Turun yliopiston professoriTurun yliopisto ja Jyväskylän yliopiston oppimisen ja motivaation huippututkimusyksikön professoriJyväskylän yliopisto. == Lähteet == Luokka:Suomalaiset psykologit Luokka:Suomalaiset professorit Luokka:Åbo Akademin professorit Luokka:Turun yliopiston professorit Luokka:Jyväskylän yliopiston professorit Luokka:Vuonna 1948 syntyneet Luokka:Elävät henkilöt
Auvo Nieminen

Auvo Kalervo Nieminen (10. maaliskuuta 1936 Koijärvi – 8. toukokuuta 2020 Helsinki) oli suomalainen juristi ja hallintoneuvos. Nieminen valmistui oikeustieteen kandidaatiksi (tuolloin nimellä lainopin kandidaatti) Helsingin yliopistosta vuonna 1962. Samana vuonna hän pääsi töihin Helsingin kaupungin liikevaihtoverotoimistoon tarkastajaksi. 1970 hän siirtyi verohallitukseen välillisen verotuksen ylitarkastajaksi. Vuonna 1975 hänet pyydettiin Teollisuuden Keskusliiton veroasiamieheksi ja virkavuosien kerttyessä hänestä tuli lopulta liiton apulaisjohtaja. Vuonna 1978 Nieminen palasi takaisin Verohallitukseen välittömän verotuksen osaston johtajaksi ja kollegion jäseneksi. Vuonna 1982 hänet kutsuttiin korkeimman hallinto-oikeuden jäseneksi. Hän oli korkeimman hallinto-oikeuden ylimääräinen hallintoneuvos 1982–1987 ja hallintoneuvos vuodesta 1987Facta 2001, Täydennysosa 1990, s. 375. WSOY 1990.–2000.Korkeimman hallinto-oikeuden vuosikertomus 2000. Hän jäi eläkkeelle hallintoneuvoksen virasta vuonna 2000. Virkatoimiensa ohessa Nieminen oli myös Suomen Valkoisen Ruusun ritarikunnan komentaja. == Lähteet == == Aiheesta muualla == * Auvo Niemisen muistokirjoitus Helsingin Sanomissa Luokka:Suomalaiset juristit Luokka:Suomalaiset tuomarit Luokka:Vuonna 1936 syntyneet Luokka:Vuonna 2020 kuolleet
Caldecott-mitali

Caldecott-mitali () on Yhdysvalloissa lastenkirjallisuudelle jaettava palkinto. Se jaetaan vuosittain tammikuussa edellisen vuoden parhaaksi arvioidun lasten kuvakirjan kuvittajalle, jonka on asuttava Yhdysvalloissa. Jakajana on lastenkirjastoalan järjestö Association for Library Service to Children (ALSC), joka on Yhdysvaltojen kirjastojärjestön ALA:n alajärjestö. Se on yhdessä Newbery-mitalin kanssa Yhdysvaltojen arvostetuin lastenkirjallisuuspalkinto. Molempien palkintojen perustaja oli kustantaja Frederic G. Melcher. Mitali on saanut nimensä 1800-luvun brittiläisen kuvittajan Randolph Caldecottin (1846–1886) mukaan. Mitalin lisäksi jaetaan vuosittain kahdesta viiteen kunniamainintaa (honors). Ensimmäisen Caldecott- mitalin vuonna 1938 sai Dorothy Lathrop kirjasta Animals of the Bible."Caldecott Medal." Young Students Learning Library. 1996. Haettu 17.10.2016 palvelusta HighBeam Research (vaatii tilauksen). Robert Lawson on ainoa sekä Caldecott- että Newbery-mitalin voittanut: Caldecott-mitalin hän sai 1941 kirjastaan They Were Strong and Good ja Newbery-mitalin 1945 kirjastaan Rabbit Hill. Molemmat kirjat hän sekä kirjoitti että kuvitti. Kaksi kuvittajaa on voittanut Caldecott-mitalin kolmasti: Marcia Brown vuosina 1955, 1962 ja 1983 sekä David Wiesner vuosina 1992, 2002 ja 2007. ==Lähteet== ==Aiheesta muualla== * Palkinnon verkkosivusto Luokka:Lasten- ja nuortenkirjallisuuspalkinnot Luokka:Yhdysvaltalaiset kirjallisuuspalkinnot
Juha Niinikoski

Juha Heikki Antero Niinikoski (18. maaliskuuta 1942 Turku – 8. lokakuuta 2024 TurkuArvostettu kirurgi Muistokirjoitus | Juha Niinikoski 1942–2024)Kuolinilmoitus. Helsingin Sanomat 17.11.2024, s. B 22. oli suomalainen lääkäri. Hän oli Turun yliopiston kirurgian professori vuodesta 1987. Hänen tutkimuskohteensa olivat sydän- ja verisuonikirurgia.Facta 2001, Täydennysosa 1990, WSOY 1990, s. 375 Hän oli Kirurgiyhdistyksen julkaisun Annales Chirurgiae et Gynaecologia päätoimittaja 1989, jolloin lehden julkaisu siirtyi Duodecimilta yhdistykselleKirurgiyhdistys vietti julkaisunsa merkkipäivää, Lääkärilehti 20.12.1996. == Lähteet == Luokka:Suomalaiset kirurgit Luokka:Suomalaiset professorit Luokka:Turun yliopiston professorit Luokka:Vuonna 1942 syntyneet Luokka:Vuonna 2024 kuolleet
Château-Ville-Vieille

Château-Ville-Vieille on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella. Se sijaitsee Queyrasin laaksossa, joka on suosittua matkailuseutua. Queyrasin matkailusivut ==Nähtävyyksiä== Kunnan nähtävyyksiä on alkujaan keskiaikainen linna Fort Queyras, jota Vauban myöhemmin rakennutti paremmaksi. Kunnan kotisivut ==Lähteet== ==Aiheesta muualla== Luokka:Hautes-Alpesin kunnat
Sandra Day O’Connor

Sandra Day O’Connor (26. maaliskuuta 1930 El Paso, Texas – 1. joulukuuta 2023 Phoenix, Arizona) oli yhdysvaltalainen juristi, joka toimi vuosina 1981–2006 ensimmäisenä naispuolisena Yhdysvaltain korkeimman oikeuden tuomarina. ==Nuoruus ja varhainen ura== O’Connor syntyi Texasissa mutta vietti lapsuutensa Dayn perheen farmilla Arizonan Duncanissa. Hän opiskeli lakia Stanfordin yliopistossa ja tapasi siellä tulevan aviomiehensä John Jay O’Connor III:n. Sandra O’Connor työskenteli ensin Arizonassa lakimiehenä ja sitten osavaltion apulaissyyttäjänä (). Vuonna 1969 hänet valittiin Arizonan senaattiin republikaanipuolueen edustajana. ==Korkeimmassa oikeudessa== Vuonna 1981 presidentti Ronald Reagan nimitti Sandra O’Connorin korkeimman oikeuden jäseneksi.O'Connor, Sandra Day (1930–), Young Students Learning Library. 1996. Haettu 17.10.2016 palvelusta HighBeam Research (vaatii tilauksen). Kun O’Connor halusi 75-vuotiaana jäädä eläkkeelle virasta, presidentti George W. Bush nimitti hänen seuraajakseen John Robertsin. Kun korkeimman oikeuden presidentti William Rehnquist kuoli 3. syyskuuta 2005, Bush peruutti nimityksensä kaksi päivää myöhemmin ja asetti Robertsin ehdokkaakseen Rehnquistin seuraajaksi.. O’Connorin seuraajaehdokkaaksi nimitettiin sitten Harriet Miers, joka kuitenkin vetäytyi ja virkaan nimitettiinkin Samuel Alito. O’Connor oli jäsenenä niin sanotussa Bakerin komissiossa (virallisesti Iraq Study Group), joka julkaisi joulukuussa 2006 suosituksensa Irakin sodan uudeksi strategiaksi. == Kunnianosoituksia == * Presidentin vapaudenmitali (USA, 2009) * Philadelphian vapauden mitali (USA, 2003) ==Lähteet== == Aiheesta muualla == Luokka:Vuonna 1930 syntyneet Luokka:Vuonna 2023 kuolleet Luokka:Yhdysvaltain korkeimman oikeuden tuomarit
Guillestre

Guillestre on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella. Se sijaitsee liikenteellisesti tärkeässä laaksossa, josta pääsee Italiaan. Kaupungissa onkin markkinat joka maanantai, jolloin sekä paikalliset että Italiasta tulleet myyjät kaupittelevat tuotteitaan.Guillestren matkailusivut ==Nähtävyyksiä== Kunnan tärkeimpiä nähtävyyksiä ovat 1000-luvulta oleva Saint-Guillaumen kappeli, keskiaikainen torni Tour d'Eygliers sekä 1500-luvulta peräisin oleva Notre-Dame-d'Aquilonin kirkko.Giro d'Italia 2016 Tiedosto:Guillestre_-854.jpg|Tour d'Eygliers Tiedosto:Guillestre_-_Eglise_Notre-Dame-d'Aquilon_-860.jpg|Église de Notre- Dame-d'Aquilon ==Lähteet== ==Aiheesta muualla== Luokka:Hautes-Alpesin kunnat
Gabriel Tengström

Gabriel Tengström (3. maaliskuuta 1801 Pietarsaari – 27. tammikuuta 1885 Pietarsaari) oli suomalainen Pietarsaaren pormestari ja valtiopäivämies. Luettu 17.10.2016. Tengströmin vanhemmat olivat hallituskonseljin valtiovaraintoimituskunnan kamreeri Karl Fredrik Tengström (1762–1824) ja Anna Margareta Bergbom. Hän kävi Turun katedraalikoulua ja pääsi ylioppilaaksi 1818. Tengström opiskeli Turun akatemiassa ja valmistui filosofian kandidaatiksi 1822 ja filosofian maisteriksi 1823. Hän suoritti tuomarintutkinnon ja kameraalitutkinnon 1826. Tengström sai varatuomarin arvon 1828 ja hänestä tuli riemumaisteri 1873. Tengström toimi Viipurin läänin varalääninsihteeri vuonna 1836 ja sen jälkeen hän oli Pietarsaaren pormestarina 1836–1873. Hän sai hovioikeudenasessorin arvonimen vuonna 1865. Tengström oli Tammikuun valiokunnan jäsen vuonna 1862 ja osallistui Pietarsaaren edustajana porvarissäädyssä valtiopäiville 1863–1864, 1872 ja 1877–1878. Hän oli valtiopäivillä useiden eri valiokuntien jäsen ja kaksilla ensin mainituilla myös valitsijamies. Kaksilla jälkimmäisillä Tengström oli säätynsä vanhin, vaikka oli kieltäytynyt jo valtiopäivistä 1867 ikäänsä vedoten, tultuaan ensin niillekin valituksi. Tengström oli naimisissa 1831–1837 Vaasan triviaalikoulun rehtorin Jonas Bergstenin tyttären Eva Bergstenin (k. 1872) kanssa tämän kolmannessa avioliitossa, tämä liitto päättyi avioeroon. Tengström meni sitten uudelleen naimisiin 1839 Vilhelmina Kristina Tingelundin (k. 1900) kanssa. Tengströmin veljiä olivat Kokkolassa asianajajana toiminut varatuomari Karl Tengström (1794–1853) ja vuorimestari Fredrik Tengström (1799–1871). Kirjailija Fredrika Runeberg oli hänen siskonsa ja runoilija J. L. Runeberg hänen lankonsa.Fredrika Runeberg.net. Viitattu 10.6.2019. == Lähteet == Luokka:Suomalaiset juristit Luokka:Pietarsaaren pormestarit ja kaupunginjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1801 syntyneet Luokka:Vuonna 1885 kuolleet
Aulikki Nissinen

Mirja Aulikki Nissinen (o.s. Ollikainen, 20. toukokuuta 1940 Lapinlahti – 13. heinäkuuta 2019) oli suomalainen lääkäri. Hän oli Kuopion yliopiston kansanterveystieteen professori vuodesta 1988. Hänen tutkimuskohteitaan olivat epidemiologia, kansanterveystiede ja sairaanhoito.Facta 2001, Täydennysosa 1990, WSOY 1990, s. == Lähteet == == Aiheesta muualla == * Aulikki Nissisen muistokirjoitus Helsingin Sanomissa Luokka:Suomalaiset lääkärit Luokka:Valtionlaitosten johtajat‎ Luokka:Suomalaiset professorit Luokka:Kuopion yliopiston professorit Luokka:Vuonna 1940 syntyneet Luokka:Vuonna 2019 kuolleet
Annika Sihvonen

Nina Annika Sihvonen (s. 12. huhtikuuta 1993 Savonlinna) on suomalainen ampumaurheilija. Hän on kuulunut Suomen Ampumaurheiluliiton maajoukkueeseen vuodesta 2010 lähtien ja edustaa Savonlinnan Metsästys- ja Ampumaseuraa. Sihvonen kuuluu myös Leppa.fi-tiimiin, joka koostuu nuorista ampumaurheilijoista. Hänen kilpailulajinsa ovat pienoiskivääri ja ilmakivääri. Sihvonen on aloittanut ammunnan vuonna 2008, ja hän tähtää Tokioon 2020. Hänellä on kymmeniä suomenmestaruuksia, sekä neljä voimassa olevaa suomenennätystä. Sihvonen on osallistunut urallaan useisiin EM-kisoihin ja yksiin MM-kisoihin. Parhaana sijoituksena on EM-kisojen neljäs sija. == Lähteet == Luokka:Suomalaiset ampujat Luokka:Vuonna 1993 syntyneet Luokka:Elävät henkilöt
Lainsäädännön arviointineuvosto

Lainsäädännön arviointineuvosto on Sipilän hallituksen hallitusohjelmaan perustuva huhtikuussa 2016 perustettu neuvosto, jonka tehtävänä on antaa lausuntoja hallituksen esityksistä ja niiden vaikutusarvioinneista. Viitattu 22.6.2017 Arviointineuvoston jäsenet nimitetään henkilökohtaisen asiantuntijuuden perusteella. Neuvoston jäsenet voivat olla edunvalvontaorganisaation palveluksessa, mutta eivät voi edustaa jäseninä edunvalvontaorganisaatiota. Neuvoston jäsenet nimetään kolmevuotiskausiksi. == Neuvoston puheenjohtajat == * Dosentti, OTT Kalle Määttä (2016–2017) * oikeustieteen kandidaatti Leila Kostiainen (2017 lähtien) == Lähteet == == Aiheesta muualla == * Luokka:Säädökset Luokka:Suomen politiikka
Washingtonin piirikunta (Arkansas)

Washingtonin piirikunta on piirikunta Arkansas’n osavaltiossa Yhdysvalloissa. Sen hallinnollinen keskus ja suurin kaupunki on Fayetteville. Piirikunnan asukasluku oli 203 065 vuonna 2010. ==Lähteet== ==Aiheesta muualla== *Osavaltion verkkosivusto Luokka:Arkansas’n piirikunnat
Cygnus CRS OA-5

Cygnus CRS OA-5 (myös Orbital Sciences CRS Flight 5 tai aiemmin CRS Orb-5) oli Orbital ATK:n suunniteltu seitsemäs rahtilento kansainväliselle avaruusasemalle. Orbital ATK:n Cygnus-rahtikapseli laukaistiin yhtiön CRS Orb-3 -lennon onnettomuuden jälkeen päivitetyllä Antares-raketilla 17. lokakuuta 2016 kello 23.40 UTC-aikaa. OA-5-lento kuului Nasan Commercial Resupply Services -ohjelmaan.https://www.nasaspaceflight.com/2016/10/antares-230-launch- oa-5-cygnus/ ==Lähteet== ==Aiheesta muualla== *NASA Commercial Resupply Launch hub Luokka:Vuoden 2016 avaruustoiminta Luokka:Yhdysvaltain avaruustoiminta Luokka:Kansainvälinen avaruusasema